**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 2**

Днес**, 26.07.2024 г**. /петък/, в Заседателната зала на Общински съвет – Борован, ул.“ Освобождение“ №1 се проведе редовно заседание на Общински съвет - Борован, мандат 2023 – 2027 г.

Заседанието започна в **14:00** часа.

Присъстват – 13 общински съветника.

След проведени нови избори за общински съветници в Община Борован на 23.06.2024 г., с Решение № 169-НМИ от 24.06.2024 г. бе обявен изборът на настоящия състав на Общински съвет – Борован. Новоизбраните общински съветници положиха клетва на 03.07.2024 г.

**На заседанието присъстваха още:**

Иван Костовски – Кмет на Община Борован,

Пепи Данчев – Кмет на с. Добролево,

Таня Петкова – Секретар на Община Борован

Мария Йорданова – Мл. експерт „ОСДЗМД“ към Община Борован,

Жители на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Г-жа И. Сълковска отправи запитване къде и как би могло да се гледа онлайн днешното заседание на ОбС – Борован, тъй като същият въпрос е отправен към нея от граждани на общината.

Г-н И. Костовски в отговор заяви, че това заседание няма да бъде излъчено онлайн.

Г-жа И. Сълковска заяви, че по този начин се нарушава закона.

Г-н И. Костовски разясни, че поради технически въпроси излъчването ще се извършва от следващото заседание.

Беше направено предложение от Ивайло Букерешки – Председател на Общински съвет – Борован, в т. 7 от дневния ред – Докладни записки, да бъде включена следната докладна записка:

* **Докладна записка от Иван Костовски – Кмет на Община Борован, относно:** Отписване на дълготраен материален актив чрез отчуждаване, представляваща специален автомобил – сметосъбирач: „МЕРЦЕДЕС БЕНЦ 2628 Л ЕКОНИК“, с регистрационен номер ВР0506ВТ, номер на двигател: 90495200738748, номер на шаси: WDB9576611Z932251, първоначална регистрация: 06. 06. 2002 г. и Лек автомобил „СИТРОЕН ЕВАЗИОН“, с регистрационен номер ВР4570ВВ, номер на двигател: Без номер, номер на шаси: VF7AFRHZA12695831, първоначална регистрация: 07. 07. 2002 г.

Г-жа И. Сълковска отправи запитване какво налага спешността на тази докладна записка.

Г-н И. Костовски в отговор разясни, че проблемите, свързани с тези превозни средства, са от м. февруари 2024г. На всички МПС-та е извършен оглед от технически специалисти, членове на временна комисия на Общински съвет – Борован, на 06.03.2024 г., за което има съставен Протокол, предоставен на общинска администрация още тогава. Общински съвет не е излязъл със свое Решение по този въпрос досега.

Г-н И. Костовски заяви, че е внесъл докладната записка сега, тъй като не е бил информиран дали ще се проведе заседание на Общински съвет през м. август, като разясни, че ако Общински съвет реши, може да отложи разглеждането й през септември.

Г-жа И. Сълковска отправи запитване относно липсата на предложение относно размера на възнагражденията на Председателя и на общинските съветници към ОбС – Борован.

Г-н И. Букерешки в отговор заяви, че Общински съвет все още не е избрал състав на своите комисии, което ще бъде извършено на днешното заседание; а предложение като това се предоставя от Постоянна комисия по „Бюджет и финанси, развитие на местното самоуправление и законност“.

**Предложението се подложи на гласуване при следния вот:**

Кворум: 13

Резултат: „ЗА“ - 11 „ПРОТИВ“ - няма „ВЪЗДЪРЖАЛИ СЕ“ – 2.

**Предложението се приема!**

След направените разисквания по дневен ред, ОбС – Борован взе следното:

**РЕШЕНИЕ № 8**

С оглед разпоредбата на чл. 51 от **Правилника,**  Общински съвет - Борован

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния дневен ред:

1. **Приемане на „Правилник за организацията и дейността на Общински съвет – Борован, неговите комисии и взаимодействието му с общинска администрация – мандат 2023 – 2027г“.**
2. **Избор на заместник- председател на Общински съвет – Борован.**
3. **Предложение и приемане състава на постоянните комисии към Общински съвет – Борован за мандат 2023-2027г.**
4. **Отчет за дейността на Общински съвет – Борован и неговите комисии за първото шестмесечие на 2024 г.**
5. **Отчет на Кмета на Община Борован за изпълнение на решенията на Общински съвет – Борован за първото шестмесечие на 2024 г.**
6. **Информация за приключване на учебната 2023 – 2024 година в основните училища и детски градини в Община Борован**
7. **Докладни записки.**
* **Докладна записка от - Иван Костовски – Кмет на Община Борован, относно:** Одобряване на средства за командировки на Иван Димитров Костовски – Кмет на Община Борован за второто тримесечие на 2024 г.
* **Докладна записка от Ивайло Букерешки – Председател на Общински съвет:** Председателят на ОбС-Борован да членува в Националната асоциация на председателите на общински съвети в Република България (НАПОС).
* **Докладна записка от** **Ивайло Букерешки – Председател на Общински съвет**, **относно:** Определяне представител на Общинския съвет в Общото събрание на Националното сдружение на общините в Република България (НСОРБ).
* **Докладна записка от Иван Костовски – Кмет на Община Борован, относно:** Включване на ОУ „Отец Паисий“ с. Борован и ОУ „Св. Св. Кирил и Методий“ с. Малорад в Списъка на средищните училища в изпълнение на чл. 3 от ПМС № 128/29.06.2017 г. и във връзка с Доклади от Директорите на училищата.
* **Докладна записка от Иван Костовски – Кмет на Община Борован, относно:** Актуализиране на списък на пътуващи служители от дейност „Общинска администрация Борован“, имащи право на заплащане на транспортните разходи през 2024 г.
* **Докладна записка от Иван Костовски – Кмет на Община Борован, относно:** Отписване на дълготраен материален актив чрез отчуждаване, представляваща специален автомобил – сметосъбирач: „МЕРЦЕДЕС БЕНЦ 2628 Л ЕКОНИК“, с регистрационен номер ВР0506ВТ, номер на двигател: 90495200738748, номер на шаси: WDB9576611Z932251, първоначална регистрация: 06. 06. 2002 г. и Лек автомобил „СИТРОЕН ЕВАЗИОН“, с регистрационен номер ВР4570ВВ, номер на двигател: Без номер, номер на шаси: VF7AFRHZA12695831, първоначална регистрация: 07. 07. 2002 г.
1. **Избор на представител и негов заместник на ОбС – Борован, за членове на Областен съвет за развитие – Враца.**
2. **Организационни.**
* **Обявяване състава на групите общински съветници в Общински съвет – Борован за мандат 2023 – 2027 г.**
* **Свикване на І-во заседание на съставите на новоизбраните постоянни комисии веднага след заседанието, относно:** Легализиране дейността им с избор на ръководства – председател и заместник- председател.
* **Определяне дата на следващо заседание.**
* **До 02 Август -** Декларациите част 1 и 2 – на хартиен и на електронен носител
1. **Молби.**
2. **Питания.**

**Предложението се подложи на гласуване при следния вот:**

Кворум: 13

Резултат: „ЗА“ - 11 „ПРОТИВ“ -  няма „ВЪЗДЪРЖАЛИ СЕ“ – 2.

**Решението се приема!**

**По т. 1 от дневния ред:** Приемане на „Правилник за организацията и дейността на Общински съвет – Борован, неговите комисии и взаимодействието му с общинска администрация – мандат 2023 – 2027г“**.**

Г-н Ивайло Букерешки даде думата на г-н Пламен Методиев – Председател на временната комисия за изработване на новия Правилник.

Г-н Пламен Методиев запозна общинските съветници с Протокол № 1 на комисията, която разясни, че след обстойното прецизиране от страна на членовете на комисията, същата предоставя изработен нов Правилник с допълненията, който следва да се отразят в Правилника, съгласно законодателно приети промени в Закона за местното самоуправление и местната администрация /ЗМСМА/, публикувани в ДВ бр. 8 от 26 януари 2024 г., в сила от 01 февруари 2024 г.

След направените разисквания по т. 1 от дневен ред, ОбС взе следното:

**РЕШЕНИЕ № 9**

На основание чл. 21, ал. 3 от ЗМСМА, Общински съвет – Борован

**ОБЩИНСКИ СЪВЕТ - БОРОВАН**

**РЕШИ:**

1. Приема «Правилник за организацията и дейността на Общински съвет - Борован, неговите комисии и взаимодействието му с Общинската администрация», съгласно предложените допълнения, приети по установения ред от общинските съветници.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 2 от дневния ред:** Избор на заместник- председател на Общински съвет – Борован.

Г-н Ивайло Букерешки даде думата за предложения.

Г-н Евгени Червеняшки направи предложение за заместник- председател на ОбС – Борован да бъде избрана г-жа инж. Иглика Сълковска.

Г-н Пламен Методиев направи предложение за заместник- председател на ОбС – Борован да бъде избрана г-жа Мариана Маринова.

Предложенията се подложиха на гласуване по реда на тяхното постъпване.

Г-жа инж. Иглика Сълковска да бъде заместник- председател на Общински съвет – Борован:

**Предложението се подложи на гласуване при следния вот:**

Кворум: 13

Резултат: „ЗА“ - 4 „ПРОТИВ“ - няма „ВЪЗДЪРЖАЛИ СЕ“ – 9.

**Предложението не се приема!**

Г-жа Мариана Маринова да бъде заместник- председател на Общински съвет – Борован:

**Предложението се подложи на гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Предложението се приема!**

След направените разисквания по т. 2 от дневен ред, ОбС взе следното:

**РЕШЕНИЕ № 10**

На основание чл.24, ал. 2 от ЗМСМА,

**ОБЩИНСКИ СЪВЕТ - БОРОВАН**

**РЕШИ:**

Избира за заместник- председател на Общински съвет – Борован

**Мариана Цветомирова Маринова.**

**Предложението се подложи на гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

**По т. 3 от дневния ред: Предложение** **от Ивайло Букерешки – Председател на Общински съвет Борован, относно:** Приемане състава на постоянните комисии към Общински съвет – Борован за мандат 2023-2027г.

Г-н Ивайло Букерешки направи поименно предложениеза брой членове и поименен състав на всяка от постоянните комисии към Общински съвет – Борован, както следва:

1.Постоянна комисия по бюджет и финанси, развитие на местното самоуправление и законност:

Пламен Христов Петров

Симеон Йоханов Симеонов

Мирослав Христов Мончовски

Павлин Костадинов Бецински

2.Постоянна комисия по регионално развитие, устройство на територията, околната среда, пътища и селищна мрежа, инфраструктура и безопасност на движението:

Иглика Атанасова Сълковска

Светослав Светославов Георгиев

Веселин Георгиев Георгиев

Николай Валентинов Вачовски

3.Постоянна комисия по образование, здравеопазване, култура, социална политика, спорт, туризъм и младежки политики:

Евгени Веселинов Червеняшки

Мартин Иванов Диловски

Марияна Цветомирова Маринова

Пламен Василев Методиев

4.Постоянна комисия по предотвратяване и установяване конфликт на интереси по ЗПК /Закон за противодействие на корупцията/:

Марияна Цветомирова Маринова

Павлин Костадинов Бецински

Пламен Василев Методиев

Пламен Христов Петров

Симеон Йоханов Симеонов

Други предложения не бяха направени.

По т.3 от дневен ред, ОбС взе следното:

**РЕШЕНИЕ № 11**

На основание чл. 21, ал. 1, т. 1 от ЗМСМА,

**ОБЩИНСКИ СЪВЕТ – БОРОВАН**

**РЕШИ:**

Приема състав на постоянните комисии на Общински съвет – Борован, както следва:

1.Постоянна комисия по бюджет и финанси, развитие на местното самоуправление и законност:

Пламен Христов Петров

Симеон Йоханов Симеонов

Мирослав Христов Мончовски

Павлин Костадинов Бецински

2.Постоянна комисия по регионално развитие, устройство на територията, околната среда, пътища и селищна мрежа, инфраструктура и безопасност на движението:

Иглика Атанасова Сълковска

Светослав Светославов Георгиев

Веселин Георгиев Георгиев

Николай Валентинов Вачовски

3.Постоянна комисия по образование, здравеопазване, култура, социална политика, спорт, туризъм и младежки политики:

Евгени Веселинов Червеняшки

Мартин Иванов Диловски

Марияна Цветомирова Маринова

Пламен Василев Методиев

4.Постоянна комисия по предотвратяване и установяване конфликт на интереси по ЗПК /Закон за противодействие на корупцията/:

Марияна Цветомирова Маринова

Павлин Костадинов Бецински

Пламен Василев Методиев

Пламен Христов Петров

Симеон Йоханов Симеонов

**Решението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ –няма.

**Решението се приема!**

**По т. 4 от дневния ред:** Отчет за дейността на Общински съвет – Борован и неговите комисии за първото шестмесечие на 2024 г.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По т. 4 от дневен ред, ОбС взе следното:

**РЕШЕНИЕ № 12**

 На основание чл. 27, ал. 6 от ЗМСМА и чл. 16, ал. 6 от Правилника,

**ОБЩИНСКИ СЪВЕТ - БОРОВАН**

**РЕШИ:**

Приема така предложения Отчет от Ивайло Букерешки – Председател на Общински съвет – Борован, за дейността на Общински съвет – Борован и неговите комисии за първото шестмесечие на 2024 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 8 „ПРОТИВ“ - няма „ВЪЗДЪРЖАЛИ СЕ“ – 5.

**Решението се приема!**

**По т. 5 от дневния ред:** Отчет на Кмета на Община Борован за изпълнение на решенията на Общински съвет – Борован за първото шестмесечие на 2024 г.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По т. 5 от дневен ред, ОбС взе следното:

**РЕШЕНИЕ № 13**

 На основание чл. 44, ал. 1, т. 7 от ЗМСМА и във връзка с чл. 11, ал.3, т. 22 от Правилника,

**ОБЩИНСКИ СЪВЕТ - БОРОВАН**

**РЕШИ:**

Приема така предложения Отчет на Иван Костовски - Кмет на Община Борован, за изпълнение на решенията на Общински съвет – Борован за първото шестмесечие на 2024 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 4.

**Решението се приема!**

**По т. 6 от дневния ред:** Информация за приключване на учебната 2023 – 2024 година в основните училища и детски градини в Община Борован.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По т. 6 от дневен ред, ОбС взе следното:

**РЕШЕНИЕ № 14**

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г.,

**ОБЩИНСКИ СЪВЕТ - БОРОВАН**

**РЕШИ:**

Приема така предложената Информация за приключване на учебната 2023 – 2024 година в основните училища и детски градини на територията на Община Борован.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

**По т. 7 от дневния ред: Докладни записки.**

* **Докладна записка от - Иван Костовски – Кмет на Община Борован, относно:** Одобряване на средства за командировки на Иван Димитров Костовски – Кмет на Община Борован за второто тримесечие на 2024 г.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 15**

На основание чл. 21, ал. 1, т. 23 от Закона за местното самоуправление и местната администрация (ЗМСМА) във връзка с чл. 8, ал. 4 от Наредбата за командировките в страната, Общински съвет – Борован

**ОБЩИНСКИ СЪВЕТ - БОРОВАН**

**РЕШИ:**

Одобрява разходите за командровки на Кмета на Община Борован за първо тримесечие на 2024 година в размер на **100.00** лв., съгласно Приложение № 1.

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

* **Докладна записка от Ивайло Букерешки – Председател на Общински съвет:** Председателят на ОбС-Борован да членува в Националната асоциация на председателите на общински съвети в Република България (НАПОС).

По докладната от дневен ред, ОбС взе следното:

**РЕШЕНИЕ № 16**

На основание чл. 21, ал. 1, т. 15 от ЗМСМА,

**ОБЩИНСКИ СЪВЕТ – БОРОВАН**

**РЕШИ:**

Дава съгласие Председателят на ОбС – Борован да членува в Националната асоциация на председателите на общински съвети в Република България, като дължимият членски внос е за сметка на бюджета на Общината в частта «Общински разходи за Общински съвет и параграфа за разходи за членски внос и участие в нетърговски организации».

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от** **Ивайло Букерешки – Председател на Общински съвет**, **относно:** Определяне представител на Общинския съвет в Общото събрание на Националното сдружение на общините в Република България (НСОРБ).

По докладната от дневен ред, ОбС взе следното:

**РЕШЕНИЕ № 17**

На основание чл. 21, ал. 1, т. 15 от ЗМСМА, във връзка с чл. 12, ал. 2 и чл. 27, ал. 1 от Устава на НСОРБ, и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

1. Определя за делегат в Общото събрание на Националното сдружение на общините в Република България представителя на общинския съвет Ивайло Букерешки, Председател на Общински съвет – Борован.
2. При невъзможност за участие на определения по т. 1 делегат в заседание на Общото събрание, той ще бъде заместван от Заместник-председателят на Общински съвет – Борован.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Включване на ОУ „Отец Паисий“ с. Борован и ОУ „Св. Св. Кирил и Методий“ с. Малорад в Списъка на средищните училища в изпълнение на чл. 3 от ПМС № 128/29.06.2017 г. и във връзка с Доклади от Директорите на училищата.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 18**

На основание чл. 21, ал. 1, т. 23 от ЗМСМА, във връзка с чл. 21, ал. 2 ЗМСМА във връзка с чл. 3, ал. 1 от ПМС № 128/29.06.2017 г. и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

Възлага на кмета на Община Борован да внесе мотивирано предложение до МОН за включване на ОУ „Отец Паисий“ с. Борован и ОУ „Св. Св. Кирил и Методий“ с. Малорад в Списъка на средищните училища за учебната 2024/ 2025 година, съгласно ПМС № 128/29.06.2017 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 11 „ПРОТИВ“ - няма „ВЪЗДЪРЖАЛИ СЕ“ – 2.

**Решението се приема!**

* **Докладна записка от Иван Костовски – Кмет на Община Борован, относно:** Актуализиране на списък на пътуващи служители от дейност „Общинска администрация Борован“, имащи право на заплащане на транспортните разходи през 2024 г.

Г-н Ивайло Букерешки даде думата за мнения и становища.

Не постъпиха запитвания от общинските съветници.

По докладната от дневен ред, ОбС взе следното:

**РЕШЕНИЕ № 19**

На основание Закона за държавния бюджет на Република България за 2024 г. (обн., ДВ, бр. 108 от 30.12.2023 г.) и Постановление № 13 на Министерския съвет от 29 януари 2024 г. за изпълнението на държавния бюджет на РБ за 2024 г.

**ОБЩИНСКИ СЪВЕТ - БОРОВАН**

**РЕШИ:**

Одобрява допълването на списъка на пътуващите служители от дейност „Общинска администрация Борован“, имащи право на заплащане на транспортните разходи през 2024 г., както следва:

**Дейност „**Общинска администрация Борован**“**

♦Цветелина Иванова Цановска, гл. спец. „ГРАО“, по маршрут: с. Малорад – с. Борован – с. Малорад

♦Боряна Георгиева Цветкова, гл. експерт „ЕПНПОП“, по маршрут: гр. Враца – с. Борован – гр. Враца.

**Предложението се подложи на поименно гласуване при следния вот:**

Кворум: 13

Резултат: „ЗА“ - 11 „ПРОТИВ“ - няма „ВЪЗДЪРЖАЛИ СЕ“ – 2.

**Решението се приема!**

* **Докладна записка от Иван Костовски – Кмет на Община Борован, относно:** Отписване на дълготраен материален актив чрез отчуждаване, представляваща специален автомобил – сметосъбирач: „МЕРЦЕДЕС БЕНЦ 2628 Л ЕКОНИК“, с регистрационен номер ВР0506ВТ, номер на двигател: 90495200738748, номер на шаси: WDB9576611Z932251, първоначална регистрация: 06. 06. 2002 г. и Лек автомобил „СИТРОЕН ЕВАЗИОН“, с регистрационен номер ВР4570ВВ, номер на двигател: Без номер, номер на шаси: VF7AFRHZA12695831, първоначална регистрация: 07. 07. 2002 г.

Г-н Ивайло Букерешки даде думата за мнения и становища.

Г-н И. Костовски заяви, че в отговор на зададения му в началото на днешното заседание въпрос относно тази докладна записка разяснява, че е помолил Общински съвет да сформира комисия от технически специалисти, която да извърши оглед на въпросните МПС-та, собственост на общината. Комисията е излязла с протокол, в който много ясно е описано какво е техническото състояние на същите. За двете моторни превозни средства е изготвена пазарна оценка от независим оценител, съответно: за специален автомобил – сметосъбирач „МЕРЦЕДЕС БЕНЦ 2628 Л ЕКОНИК“ - 20 320 лв., и за лек автомобил „СИТРОЕН ЕВАЗИОН“ – 1670 лв. Г-н Костовски заяви, че според него за сметосъбирачния автомобил и тази цена е висока, тъй като композицията, която обработва отпадъка, е буквално „смляна“ - не работи и не може да се поправи, а и двата акумулатора липсват и е време общината да се освободи от този ДМА, а в случай, че се отложи и гумите му ще изгорят. Относно лекият автомобил „СИТРОЕН ЕВАЗИОН “ г-н Костовски заяви, че ако някой от общинските съветници смята, че цената е твърде ниска според състоянието на същия, може да го закупи.

След направените разисквания по докладната от дневен ред, ОбС взе следното:

**РЕШЕНИЕ № 20**

 На основание чл. 21, ал. 2 от ЗМСМА във връзка с чл. 21, ал.1, т. 8 от ЗМСМА, във връзка с чл.27, ал. 4 и 5 от ЗМСМА, във връзка с чл. 35, ал. 1 от ЗОС, във връзка с чл. 36, ал. 2, т. 1 и т. 2, чл.40, ал.1 и чл. 83, т. 2 от Наредба № 4 за реда на придобиване, стопанисване, управление и разпореждане с общинско имущество, приета от Общински съвет Борован, при мотиви изложени в докладната записка.

**ОБЩИНСКИ СЪВЕТ - БОРОВАН**

**РЕШИ:**

1. Да бъдат предприети действия по отчуждаване чрез продажба или замяна на движими вещи – частна общинска собственост, представляващи: специален автомобил – сметосъбирач марка: „МЕРЦЕДЕС БЕНЦ 2628 Л ЕКОНИК“, с регистрационен номер ВР0506ВТ, номер на двигател:90495200738748, номер на шаси:WDB9576611Z932251, първоначална регистрация:06.06.2002г. и Лек автомобил „СИТРОЕН ЕВАЗИОН“, с регистрационен номер ВР4570ВВ,номер на двигател: Без номер, номер на шаси:VF7AFRHZA12695831, първоначална регистрация:07.07.2002г., находящи се на площадката на Община Борован.
2. Началната цена на гореописаните движими вещи да се определи въз основана на Доклад, за оценка на движими вещи от 30.05.2024г., изготвен от независим лицензиран оценител, притежаващ сертификат за оценка на машини и съоръжения, за специален автомобил „МЕРЦЕДЕС БЕНЦ 2628 Л ЕКОНИК“ 20 320лв / двадесет хиляди триста и двадесет лева/. без ДДС, като начална цена в публичен търг с явно наддаване, за лек автомобил „СИТРОЕН ЕВАЗИОН“ 1670лв. (хиляда шестстотин и седемдесет лева) без ДДС като начална цена в публичен търг с явно наддаване.
3. Разходите за изготвената пазарна оценка да са за сметка на спечелилия търга.
4. Разноските за договора и другите разходи във връзка с прехвърляне на собстреността да са за сметка на купувача.
5. Възлага на Кмета на Общината на основание чл. 35, ал. 1 от ЗОС и във връзка с чл.40, ал. 1, от Наредба № 4 от РПСУРОИ на Общински съвет да организира и проведе публичен търг с явно наддаване за продажба на цитираните по-горе движими вещи при следните условия:
	1. Обект на търга: специален автомобил - сметосъбирач марка: „МЕРЦЕДЕС БЕНЦ 2628 Л ЕКОНИК“, с регистрационен номер ВР0506ВТ, номер на двигател:90495200738748, номер на шаси:WDB9576611Z932251, първоначална регистрация:06.06.2002г., обем на двигателя: 6374 куб.см., мощност на двигателя:205 kw, общо тегло: 13490кг., находящ се на площадката на Община Борован;
	2. Началната тръжна продажна цена - 20 320лв / двадесет хиляди триста и двадесет лева/. без ДДС;

5.3.Лек автомобил „СИТРОЕН ЕВАЗИОН“, с регистрационен номер ВР4570ВВ,номер на двигател: Без номер, номер на шаси:VF7AFRHZA12695831, първоначална регистрация:07.07.2002г., находящи се на площадката на Община Борован;

5.4.Началната тръжна продажна цена - 1670лв. (хиляда шестстотин и седемдесет лева) без ДДС;

5.5 В търга могат да участват физически и юридически лица.

1. Общински съвет – Борован упълномощава Кмета на Общината след провеждането на публичния търг с явно наддаване да сключи договор за продажба на описаните в т.1 от настоящото решение движими вещи с участника, обявен за спечелил търга.

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

**По т. 8 от дневния ред:** Избор на представител и негов заместник на ОбС – Борован, за членове на Областен съвет за развитие – Враца.

Г-н И. Букерешки обяви, че е получено писмо от Областен управител на Област Враца – г-н Николай Николов, с което се изисква избор на нов представител на Общински съвет – Борован и негов заместник за членове на Областния съвет за развитие на Област Враца.

По т. 8 от дневния ред, ОбС взе следното:

**РЕШЕНИЕ № 21**

На основание чл.21, ал. 1, т. 15 от ЗМСМА,

 **ОБЩИНСКИ СЪВЕТ БОРОВАН**

**РЕШИ:**

Избира за представител на Общински съвет – Борован и за член на Областния съвет за развитие – Враца: Ивайло Букерешки - Председател на Общинския съвет, а за негов заместник – Мариана Маринова - заместник- председател на Общински съвет - Борован.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 9 от дневния ред: Организационни.**

Г-н И. Букерешки обяви състава на групите общински съветници в Общински съвет – Борован за мандат 2023 – 2027 г.

Г-н И. Букерешки предложи съставите на новоизбраните постоянни комисии да проведат първите си заседания веднага след заседанието на ОбС - Борован, за да легализират дейността си с избор на ръководства – председател и заместник- председател.

Г-н И. Букерешки даде думата за предложения относно определяне дата на следващо заседание, като поясни, че се налага да се вземат решения до края на м. август и да се изпратят на РУО Враца.

Г-н Пламен Петров направи предложение за дата на следващо заседание: 29. 08. 2024 г. – четвъртък - 14:00 ч.

Г-н И. Букерешки напомни, че крайният срок за подаване на декларациите за имущество и интереси по ЗПК е 03 Август. Г-н Букерешки поясни, че все още нямаме отговор на официално изпратеното от Общински съвет писмо до КПК относно вида декларация, която всеки от общинските съветници би следвало да подаде, но всеки от тях ще бъде уведомен веднага, след като се получи информация.

**По т. 10 от дневния ред: Молби.**

Не постъпиха молби от общинските съветници.

**По т. 11 от дневния ред: Питания.**

**Г-н М.Диловски отправи запитване към г-н И. Костовски относно:**

1. Почистването на улиците, кръстовищата и моста в с. Малорад?

**Г-жа И. Сълковска отправи запитване към г-н И. Костовски, относно:**

1. Ремонта на тротоара, който е от предходния мандат, в посока газ станцията - до автокъщата – дали е приключил, и ако не е , кога ще приключи?

2. Изграденият до газ станцията тротоар е целият на вълни?

3. Коя е фирмата?

4. Има ли избран изпълнител и как е избран?

**Г-н Е. Червеняшки отправи запитване към г-н И. Костовски, относно:**

1. Мерките, които взема общината, при пожари и наводнения, тъй като преди е имало група?
2. Има ли ОМП?
3. Преди няколко дни е имало пожар в селото, а нямаше никой от общината?

**Г-н И. Костовски, в отговор на г-н М.Диловски, поясни:**

1. Относно косенето в с. Малорад: кметът да си свърши работата; разполага с 45 човека, работници. Само за сравнение – в Борован имаме двама. Кметът е отказал да предостави на работниците гориво и корда, ние им осигурихме такива, след което кметът прибра тримера. Направихме ремонт на тримера за 430 лв. За моста сега чувам от Вас. При мен идва само списък, назначени са и по двама от семейство, дори не знам колко получават тези хора. До ден днешен кметът на с. Малорад не е дошъл при мен за разговор.

**Г-н И. Костовски, в отговор на г-жа И. Сълковска, поясни:**

2. На фирмата е платено авансово 50% от договорената сума по договора. Изпратили сме на фирмата писмо, с което сме ги информирали, че след огледа приемателната комисия има забележки и им е даден срок за отстраняване. При неизвършени корекции, няма да бъде платено остатъка от сумата по договора.

3. Фирмата е „Стеф Строй 2010“гр.Монтана .

4. Избраният изпълнител е чрез обществена поръчка проведена от предходното ръководство. В случая, то няма вина за изпълнението на дейностите.

**Г-н И. Костовски, в отговор на г-н Е. Червеняшки, поясни:**

1. Разговарял съм с Началника на „Пожарна безопасност“ – Бяла Слатина относно доброволното формирование . Без екипировка същите не могат да бъдат изпращани да гасят пожари, защото има опасност за живота и здравето им, а отговорността е изцяло на кмета . Предлагам да дойдете да Ви покажа екипите, с които общината разполага – те са изгнили, напълно негодни са за употреба.
2. Община Борован има назначено ОМП.
3. Относно пожара в Борован: два пъти съм се обаждал на тел.112, отговориха ми, че нямат свободен пожарен автомобил, тъй като е изпратен в с. Хайредин да гаси пожар там.

Г-жа И. Сълковска добави, че е била там и са дошли два пожарни автомобила, но празни.

Г-н Пламен Петров отправи запитване относно екипировката: защо е в такова състояние?

Г-н И. Костовски в отговор поясни, че костюмите са много стари, някой ги е изписал, но никога не са ползвани.

Г-н А. Богданов – гражданин – отправи запитване относно контейнер, който се намира прекалено близо до дома му и миризмата е непоносима дали е възможно да бъде преместен в близост до дома на друг съсед.

Г-н И. Костовски отправи запитване към г-н А. Богданов дали е съгласувал едноличното си предложение с останалите граждани, които живеят на същата улица и ползват същия контейнер.

Г-н А. Богданов продължи да настоява контейнерът да бъде преместен.

Поради изчерпване на дневния ред, заседанието бе закрито в 14:59 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил:

И. Александрова

*Гл. специалист към Общински съвет - Борован*